zmluva o vykonaní dražby

**Dražobník:**

Obchodné meno:

Sídlo:

IČO:

Zápis v registri:

Zastúpená :

a

**Navrhovateľ dražby:**

Obchodné meno: **Slovenská konsolidačná, a.s.**

Sídlo: Cintorínska 21, 814 99 Bratislava

IČO: 35 776 005

Zápis v registri: Obchodný register Okresného súdu Bratislava I, oddiel: Sa, vložka č.: 2257/B

Zastúpená : JUDr. Mariánom Janočkom, predsedom predstavenstva

 Mgr. Petrom Egrym, podpredsedom predstavenstva

Obsah

Článok Strana

1. Výklad 3

2. Predmet zmluvy 5

3. Predmet dražby 6

4. Pohľadávka 7

5. Najnižšie podanie. Minimálne prihodenie. 8

6. Dražobná zábezpeka 8

7. Ostatné dojednania súvisiace s dražbou 8

8. Odmena. Náklady. 9

9. Povinnosti dražobníka 10

10. Vyhlásenia a záruky dražobníka 12

11. Zodpovednosť za škody 12

12. Dôverné informácie 12

13. Trvanie a Zánik zmluvy 13

14. Doručovanie 13

15. Spoločné a záverečné ustanovenia 14

Podpisová strana 14

**Zoznam príloh**

1.

**TÁTO ZMLUVA (ďalej len „Zmluva“)** bola uzatvorená dňa ... **MEDZI:**

1. Slovenská konsolidačná, a.s., so sídlom: Cintorínska 21, 814 99 Bratislava, IČO: 35 776 005, zapísaná v Obchodnom registri Okresného súdu Bratislava I, oddiel Sa, vložka č.: 2257/B (ďalej len „**Záložný veriteľ“** alebo **„Navrhovateľ dražby**“); a
2. **XY** so sídlom ..., IČO: ..., zapísaná v Obchodnom registri Okresného súdu ..., oddiel ..., vložka č. ... (ďalej len **„Dražobník“**);

(ďalej každý len „**Strana“** a spoločne „**Strany“)**.

1. **PREAMBULA**
2. Dražobník je právnickou osobou odborne sa zaoberajúcou organizovaním dobrovoľných dražieb v zmysle zákona č. 527/2002 Z.z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov (ďalej aj ako „Zákon o dobrovoľných dražbách“ alebo „zákon č. 527/2002 Z.z.“) a spĺňa podmienky ustanovené Zákonom o dobrovoľných dražbách a zákonom č. 455/1991 Zb. o živnostenskom podnikaní v znení neskorších predpisov a vzniklo mu oprávnenie na prevádzkovanie živnosti organizovanie dobrovoľných dražieb.
3. Záložný veriteľ je veriteľom pohľadávok zabezpečených záložným právom na majetku uvedenom v Zmluve. Z dôvodu nesplatenia pohľadávok zabezpečených záložným právom chce Záložný veriteľ realizovať dražbu v zmysle Zákona o dobrovoľných dražbách.
4. Záložný veriteľ prijal ponuku Dražobníka a preto sa Strany rozhodli uzavrieť Zmluvu v zmysle ustanovení § 16 Zákona o dobrovoľných dražbách.

**STRANY SA DOHODLI NASLEDOVNE:**

1. Výklad
	1. Definície
	2. V tejto zmluve:
2. **Dokumentácia** znamená kópie spisovej dokumentácie (či v papierovej alebo elektronickej – scanovanej podobe, podľa voľby Záložného veriteľa) súvisiacej s relevantnými Pohľadávkami, najmä zmluva o zriadení záložného práva, znalecký posudok na predmet záložného práva.
3. **Dražba** znamená dražbu tak, ako je zadefinovaná v Zákone o dobrovoľných dražbách, konanú na základe návrhu Záložného veriteľa.
4. **Licitátor** znamená zamestnanca Dražobníka, ktorý je oprávnený konať v mene a na účet Dražobníka úkony na dražbe a ktorý spĺňa ďalšie podmienky ustanovené Zákonom o dobrovoľných dražbách.
5. **Náklady** znamenajú náklady vzniknuté Dražobníkovi v súvislosti s poskytovaním a plnením Služieb podľa zmluvy, určené vo výške a spôsobom, ktorý je uvedený v článku 8. Zmluvy.
6. **Návrh na vykonanie dražby** znamená návrh, ktorým Záložný veriteľ navrhuje vykonanie dražby na základe Zmluvy, a ktorý tvorí Prílohu č. 2 Zmluvy.
7. **Odmena** znamená odmenu Dražobníka za vykonávanie Služieb podľa Zmluvy určená vo výške a spôsobom, ktorý je uvedený v článku 8. Zmluvy.
8. **Opakovaná dražba** znamená ďalšiu dražbu, ktorá sa uskutoční na základe Zmluvy o vykonaní opakovanej dražby za podmienok v nej definovaných.

**Oznámenie o začatí výkonu záložného práva** znamená písomné oznámenie Záložného veriteľa o začatí výkonu záložného práva v zmysle § 151l a nasl. zákona č. 40/1964 Zb. Občianskeho zákonníka v znení neskorších predpisov formou dobrovoľnej dražby vrátane oznámenia Záložného veriteľa o realizácii záložného práva prednostnému záložnému veriteľovi v zmysle ustanovení § 151 ma ods. 1 a nasl. zákona č. 40/1964 Zb. Občianskeho zákonníka v znení neskorších predpisov, ak takíto prednostní záložní veritelia existujú.

1. **Pohľadávka** znamená pohľadávku s príslušenstvom, pre ktorú Záložný veriteľ navrhuje výkon záložného práva predajom Predmetu Dražby na Dražbe podľa Zákona o dobrovoľných dražbách.
2. **Predmet dražby** znamená vec, právo, inú majetkovú hodnotu, ktorá je prevoditeľná, súbor vecí, práv alebo iných majetkových hodnôt, podnik alebo časť podniku, ktoré spĺňajú podmienky ustanovené Zákonom a Záložný veriteľ ako záložný veriteľ navrhol ich vydraženie podľa článku 3 Zmluvy.

**Register obyvateľov** znamená Register obyvateľov Slovenskej republiky vedený Ministerstvom vnútra Slovenskej republiky v zmysle zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov.

1. **Služby** znamenajú vykonávanie Dražieb a ostatných činností a záležitostí súvisiacich s Dražbou, ktoré sa Dražobník zaväzuje zariadiť pre Záložného veriteľa, ktoré sú uvedené v Prílohe 1 alebo ďalšie činnosti a záležitosti, na ktorých sa Záložný veriteľ s Dražobníkom písomne dohodnú.

**Účet dražobníka** znamená bežný účet Dražobníka, ktorý bude Dražobník uvádzať ako účet, na ktorý budú účastníci Dražby skladať dražobné zábezpeky, a na ktorý vydražiteľ uhradí Výťažok dražby.

**Účet záložného veriteľa** znamená účet Záložného veriteľa, SK7881800000007000341819, vedený v Štátnej pokladnici, na ktorý bude Dražobník poukazovať Výťažok dražby.

1. **Udalosť vyššej moci** znamená prírodnú katastrofu (najmä zemetrasenie, povodeň, víchricu), požiar, výbuch, vojnu, ozbrojené verejné nepokoje, teroristický útok, celonárodný štrajk, rozhodnutie alebo predpis orgánu verejnej správy vydané po dni uzavretia Zmluvy, za predpokladu, že:
	* 1. takáto udalosť bráni Strane v splnení jej povinnosti vyplývajúcej zo Zmluvy alebo súvisiacej so Zmluvou,
		2. dôvodom takejto udalosti nie je ani čiastočné porušenie zmluvnej alebo právnej povinnosti Strany odvolávajúcej sa na takúto udalosť,
		3. nemožno rozumne predpokladať, že Strana odvolávajúca sa na takúto udalosť mohla takúto udalosť v čase uzatvorenia tejto zmluvy predvídať s vynaložením odbornej starostlivosti,
		4. Strana odvolávajúca sa na takúto udalosť:
			1. vynaložila všetko primerané úsilie na odstránenie dôsledkov takejto udalosti,
			2. druhú Stranu o takejto udalosti bez zbytočného odkladu písomne informovala.
2. **Výťažok dražby** znamená cenu dosiahnutú vydražením a jej prípadné príslušenstvo.
3. **Závažné porušenie** znamená ktorúkoľvek z nasledujúcich udalostí:
	* 1. užívanie peňažných prostriedkov prevzatých v súvislosti s Dražbou Dražobníkom v hotovosti inak, než je určené v Prílohe 1 alebo neoprávnené nakladanie s prostriedkami na Účte Dražobníka;
		2. porušenie povinnosti Dražobníka upustiť od Dražby v prípade, kedy bol tak v zmysle Zákona o dobrovoľných dražbách povinný urobiť;
		3. porušenie povinnosti Dražobníka uzatvoriť poistenie zodpovednosti za škodu, ktorá by mohla vzniknúť v súvislosti s činnosťou Dražobníka s minimálnou výškou plnenia 2.000.000,- EUR a povinnosti udržiavať toto poistenie;
		4. porušenie povinnosti Dražobníka odovzdať bez zbytočného odkladu, najneskôr však do desiatich dní po zaplatení ceny dosiahnutej vydražením, Záložnému veriteľovi cenu dosiahnutú vydražením;
		5. porušenie ktorejkoľvek z nasledujúcich povinností Dražobníka:
			1. vydať Záložnému veriteľovi na požiadanie akúkoľvek Dokumentáciu bez ponechania si kópie a zdržať sa vymáhania akejkoľvek Pohľadávky;
			2. zdržať sa akéhokoľvek konania, ako aj prevzatia záväzku na konanie, ktoré by bolo v konflikte so záujmami Záložného veriteľa;
			3. pre prípad zmeny alebo zmeny interpretácie právnych predpisov upravujúcich činnosť Záložného veriteľa uzavrieť dodatok k Zmluve odôvodnene požadovaný Záložným veriteľom v Záložným veriteľom vyžadovanej forme tak, aby Záložný veriteľ mal zabezpečený súlad so všetkými právnymi a inými predpismi upravujúcimi jeho činnosť;
		6. porušenie akejkoľvek povinnosti Dražobníka týkajúcej sa bankového tajomstva alebo ochrany osobných údajov, vyplývajúcej z Zmluvy alebo z príslušných právnych predpisov;
		7. plnenie povinností podľa Zmluvy prostredníctvom osoby, s ktorou Záložný veriteľ písomne vylúčil spoluprácu (bez ohľadu na to, či by išlo o zamestnanca Dražobníka);
		8. strata oprávnenia Dražobníka vykonávať činnosti, ktoré sú predmetom Služieb alebo pozastavenie výkonu týchto činností.
4. **Zmena kontroly** znamená:
	* 1. uzavretie zmluvy o prevode jednej alebo viacerých akcií Dražobníka na inú osobu, bez predchádzajúceho oznámenia Záložnému veriteľovi;
		2. uzavretie zmluvy o zriadení záložného práva alebo iného zabezpečenia na jednu alebo viac akcií Dražobníka alebo na akékoľvek práva umožňujúce rozhodovať alebo spolurozhodovať o obchodnom vedení spoločnosti Dražobníka, bez predchádzajúceho oznámenia Záložnému veriteľovi;
		3. rozhodnutie orgánu spoločnosti Dražobníka o jej zrušení s likvidáciou alebo bez likvidácie;
		4. podanie návrhu na vyhlásenie konkurzu na majetok Dražobníka treťou osobou, s výnimkou prípadu, ak:
			1. Dražobník s odbornou starostlivosťou využije všetky dostupné právne prostriedky na dosiahnutie zamietnutia takého návrhu pre jeho neopodstatnenosť;
			2. Dražobník má dostatok peňažných prostriedkov na uspokojenie pohľadávky, pre ktorú bol návrh na vyhlásenie konkurzu podaný; a
			3. návrh na vyhlásenie konkurzu na majetok Dražobníka bude ako neopodstatnený zamietnutý najneskôr do 60 dní odo dňa jeho podania;
		5. podanie návrhu na povolenie reštrukturalizácie Dražobníkom;
		6. podanie návrhu na povolenie reštrukturalizácie veriteľom Dražobníka.
5. **Dlžník** je každá fyzická alebo právnická osoba nachádzajúca sa v postavení dlžníka voči Záložnému veriteľovi (alebo v obdobnom postavení, najmä ako záložný dlžník), voči ktorej má Záložný veriteľ Pohľadávku, na účel uspokojenia ktorej bola uzavretá Zmluva.
	1. Výklad
		1. V Zmluve je odkaz na článok, odsek alebo prílohu odkazom na článok, odsek alebo prílohu Zmluvy. Prílohy predstavujú neoddeliteľnú súčasť Zmluvy.
		2. Pojmy, ktoré nie sú inak definované v  Zmluve, majú význam, ktorý je im pridelený v Zákone o dobrovoľných dražbách alebo v Občianskom zákonníku.
		3. V tejto Zmluve akýkoľvek odkaz, výslovný alebo implicitný, na akýkoľvek právny predpis zahŕňa odkazy na:
			1. takýto právny predpis vrátane všetkých jeho neskorších zmien, noviel, doplnkov alebo záväzných pravidiel výkladu
			2. akýkoľvek právny predpis, ktorý nahradí takýto právny predpis; a
			3. akýkoľvek vykonávací právny predpis potrebný na aplikáciu ustanovenia takéhoto právneho predpisu.
6. Predmet zmluvy
	* + - 1. Predmetom Zmluvy je záväzok Dražobníka vykonať pre Záložného veriteľa na základe písomného návrhu Záložného veriteľa a v zmysle Zákona o dobrovoľných dražbách dražbu predmetu dražby špecifikovaného v článku 3. tejto Zmluvy a záväzok Záložného veriteľa zaplatiť za vykonanie dražby Dražobníkovi dohodnutú odmenu a uhradiť Dražobníkovi náklady účelne vynaložené dražobníkom najmä na materiálne a organizačné zabezpečenie prípravy a priebehu dražby v zmysle článku 8. tejto Zmluvy.
				2. Záložný veriteľ týmto udeľuje Dražobníkovi plnomocenstvo na vykonanie všetkých úkonov v mene Záložného veriteľa, ktoré sú potrebné na výkon realizácie záložného práva a na plnenie povinností Dražobníka podľa Zmluvy a príslušných právnych predpisov, a Dražobník toto plnomocenstvo prijíma. Takouto plnou mocou je aj poverenie podľa Prílohy č. 1 písm. h) Zmluvy na uloženie prevyšujúceho Výťažku dražby do notárskej úschovy.
				3. Ak to bude potrebné na plnenie povinností Dražobníka podľa Zmluvy, Záložný veriteľ na požiadanie Dražobníka vystaví Dražobníkovi osobitné plnomocenstvo vo forme a s obsahom prijateľným pre Strany.
		1. Dražobník je zodpovedný Záložnému veriteľovi za plnenie všetkých povinností vyplývajúcich zo Zmluvy a Zákona o dobrovoľných dražbách všetkými tretími osobami, s ktorými alebo prostredníctvom ktorých bude Dražobník plniť predmet Zmluvy.

#

# 3. Predmet Dražby

## 3.1 Špecifikácia Predmetu Dražby

 **Predmetom Dražby sú nehnuteľnosti:**

|  |  |  |
| --- | --- | --- |
| **LV č.** | **Katastrálne územie** | **Obec** |
| 5435 | Dunajská Streda | Dunajská Streda |

Parcely registra „E" evidované na mape určeného operátu

|  |  |  |
| --- | --- | --- |
| **Parcelné číslo** | **Výmera v m2** | **Druh pozemku** |
| 1811 | 895 | Orná pôda |

 spoluvlastnícky podiel 7/8

Navrhovateľ dražby žiada Dražobníka o predaj Predmetu Dražby tak „ako stojí a leží“.

## 3.2 Vlastník predmetu dražby

## Vlastníkom predmetu dražby je AUTO V.A.S. spol. s r.o., Bratislavská 803/11, 926 01 Sereď, IČO: 31424376,

**3.3 Dlžník záložného veriteľa**

## Dlžníkom Záložného veriteľa je AUTO V.A.S. spol. s r.o., Bratislavská 803/11, 926 01 Sereď, IČO: 31424376,

3.4 Práva a záväzky viaznuce na predmete Dražby

 Ťarchy v poradí zápisu





Pohľadávka SK, a.s. postúpená Finančným riaditeľstvom Slovenskej republiky, je na liste vlastníctva zabezpečená ako prvá v poradí, a preto sa v zmysle ust. § 151 ma ods. 3 Občianskeho zákonníka predmet dražby prevádza nezaťažený záložnými právami ostatných záložných veriteľov, ktorých záložné práva viaznu na Predmete dražby ako neskoršie v poradí a nasledujú po záložnom práve Záložného veriteľa.

Iné práva a záväzky viaznuce na Predmete Dražby, ktoré podstatným spôsobom ovplyvňujú jeho hodnotu

Záložný veriteľ nemá vedomosť o existencii iných práv zriadených k Predmetu Dražby.

## 3.5 Vyhlásenie Záložného veriteľa

1. Záložný veriteľ svojím vyhlásením, ktoré je súčasťou Návrhu na vykonanie dražby, ktorý tvorí obsahovú Prílohu č. 2 tejto Zmluvy vyhlasuje, že Predmet Dražby je možné dražiť, a že zabezpečené Pohľadávky, pre ktoré sa navrhuje výkon záložného práva sú pravé, splatné a vo výške špecifikovanej v čl. 4 Zmluvy.
2. Na účely § 33 ods. 1 Zákona o dobrovoľných dražbách Záložný veriteľ vyhlasuje, že mu nie sú známe žiadne vady Predmetu dražby, a teda nemá vedomosť o vadách, na ktoré by bol povinný upozorniť Dražobníka, okrem vád uvedených vyššie v ods. 3.4.

4. Pohľadávka

## 4.1 Špecifikácia Pohľadávky

|  |  |
| --- | --- |
| Právny dôvod vzniku pohľadávky | Daň z príjmu právnických osôb so sídlom v tuzemsku  |
| Výška pohľadávky  | Istina: 49308,23 EUR |
| Sankcia: 0 EUR |
| Celková výškA POHĽADÁVok: 49308,23 EUR |

**Splatnosť pohľadávok**

|  |  |  |  |  |  |
| --- | --- | --- | --- | --- | --- |
| **Ex. titul (druh dane)** | **Evidenčné číslo dokladu** | **Dátum splatnosti daňovej pohľadávky** | **Výška daňového nedoplatku v €** |  **Istina v €** | **Sankcia v €** |
| Výkaz daňových nedoplatkov  | 103866024/2016 | 31.3.2009 | 49 308,23 | 49 308,23 | 0,00 |

## 4.2 Dôvod realizácie dražby

Dôvodom realizácie dražby je skutočnosť, že Dlžník svoj záväzok neplnil riadne a včas, preto sa Navrhovateľ dražby domáha uspokojenia svojej zabezpečenej pohľadávky realizáciou záložného práva formou dražby.

#

# 5. Najnižšie podanie. Minimálne prihodenie.

1. Najnižšie podanie je stanovené na sumu 39 000,00 EUR, najmenej však vo výške podľa Zákona o dobrovoľných dražbách. Minimálne prihodenie na dražbe bude vo výške 300,- EUR.
	* 1. V prípade, ak nebude urobené ani najnižšie podanie, a dlžník má v predmete dražby hlásený trvalý pobyt, Navrhovateľ dražby súhlasí s tým, aby licitátor postupne znižoval najnižšie podanie na dražbe vždy o 5% z hodnoty najnižšieho podania so zaokrúhlením na celé stovky nadol, až na sumu vo výške 90% hodnoty predmetu dražby podľa znaleckého posudku. Posledné zníženie sa vykoná o sumu, ktorá bude zodpovedať podmienke, že najnižšie podanie nebude nižšie ako 90 % hodnoty predmetu dražby podľa znaleckého posudku. V prípade ak nebude urobené ani najnižšie podanie a dlžník nemá v predmete dražby hlásený trvalý pobyt, Navrhovateľ dražby súhlasí s tým, aby licitátor postupne znižoval najnižšie podanie na dražbe vždy o 5% z hodnoty najnižšieho podania so zaokrúhlením na celé stovky nadol, až na sumu vo výške 80% hodnoty predmetu dražby podľa znaleckého posudku. Posledné zníženie sa vykoná o sumu, ktorá bude zodpovedať podmienke, že najnižšie podanie nebude nižšie ako 80 % hodnoty predmetu dražby podľa znaleckého posudku.
		2. Na základe dohody Záložného veriteľa a Dražobníka, Dražobník nie je opravený uviesť možnosť zníženia najnižšieho podania v oznámení o dražbe. Dražobník nie je oprávnený poskytnúť iné informácie o rozsahu znižovania najnižšieho podania. V prípade, že Dražobník poruší povinnosť uvedenú v predchádzajúcej vete, je povinný na výzvu Navrhovateľa dražby zaplatiť zmluvnú pokutu vo výške 11 000,- EUR (slovom: jedenásťtisíc eur) za každé jedno porušenie. Nárok na náhradu škody bez ohľadu na jej výšku tým nie je dotknutý.

# 6. Dražobná zábezpeka

* + - * 1. Na základe dohody Záložného veriteľa a Dražobníka je každý účastník dražby povinný zložiť do otvorenia dražby na Účet dražobníka uvedený v záhlaví tejto zmluvy alebo do notárskej úschovy alebo do pokladne Dražobníka alebo vo forme bankovej záruky dražobnú zábezpeku vo výške určenej Dražobníkom, najviac však vo výške do 30% vyvolávacej ceny a v súlade s príslušnými zákonnými ustanoveniami.
				2. Ak účastník dražby platí dražobnú zábezpeku v peniazoch na Účet dražobníka, považuje sa dražobná zábezpeka za zaplatenú, ak do otvorenia dražby bola pripísaná na Účet dražobníka.
				3. Dražobnú zábezpeku nie je možné zložiť platobnou kartou ani šekom.

# 7. Ostatné dojednania súvisiace s Dražbou

(a) Miesto, dátum a čas otvorenia dražby sa určia po dohode Záložného veriteľa a Dražobníka tak, aby nebola obmedzená účasť na dražbe a boli dodržané všetky lehoty stanovené Zákonom o dobrovoľných dražbách.

(b) Na základe dohody Záložného veriteľa a Dražobníka bude miestom konania dražby miestnosť určená Dražobníkom, pokiaľ nebude dohodnuté inak.

* + 1. Na základe dohody Záložného veriteľa a Dražobníka je vydražiteľ povinný zaplatiť cenu dosiahnutú vydražením do 15 dní odo dňa udelenia príklepu na Účet dražobníka, pokiaľ sa Záložný veriteľ nedohodne s vydražiteľom inak.
		2. Zabezpečenie informovanosti o dražbe. Dražobník je povinný na základe dohody so Záložným veriteľom uverejniť údaje o konaní Dražby najneskôr do 15 dní pred dňom konania Dražby na/v:
1. internetovej stránke dražobnej spoločnosti, a iných webstránkach, kde je to účelné
2. v periodickej tlači ak o to požiada Navrhovateľ dražby
3. v dražobných listoch
	* 1. Dražobník je povinný bezodkladne v zmysle článku 14. Zmluvy informovať Záložného veriteľa o všetkých okolnostiach, ktoré zistí pri plnení Zmluvy, ktoré môžu mať rozhodný vplyv na rozhodovanie Záložného veriteľa ohľadom realizácie Dražby.
		2. Dražobník sa ďalej zaväzuje pri realizácii Dražby podľa ustanovení Zmluvy postupovať s odbornou starostlivosťou a podľa pokynov Záložného veriteľa. V jednotlivých prípadoch, kedy je pokyn nevyhnutný v zmysle platných právnych predpisov alebo Zmluvy, ako aj v prípadoch, kedy udelenie pokynu Záložným veriteľom prichádza do úvahy, je Dražobník povinný vyžiadať si pokyn od Záložného veriteľa.

# 8. Odmena. Náklady.

8.1 Navrhovateľ dražby bude preplácať Dražobníkovi reálne vynaložené Náklady, ktoré vyčísli Dražobník spolu s uvedením jednotlivých položiek Nákladov.

## 8.2 Odmena a Náklady v prípade vydraženie Predmetu dražby

Odmena Dražobníka v prípade vydraženia Predmetu dražby je určená percentom z Výťažku + DPH a to vo výške ... % z Výťažku + DPH.

V prípade vydraženia Predmetu dražby má Dražobník nárok na úhradu reálne vynaložených nákladov dražby.

## 8.3 Odmena a Náklady pre prípad nevydraženia Predmetu dražby

* + 1. Ak sa upustilo od dražby z dôvodu plnenia dlhu, alebo ak Navrhovateľ dražby postúpil pohľadávku, pre ktorú sa realizuje výkon záložného práva, alebo ak sa Navrhovateľ dražby s dlžníkom dohodol na reštrukturalizácii pohľadávky spôsobom, podľa ktorého bude Navrhovateľ dražby uspokojený na 100% sumy vrátane nákladov a odmeny, Dražobník má nárok na odmenu v rozsahu 3% + DPH z vymáhanej pohľadávky a po doručení oznámenia o dražbe vlastníkovi predmetu dražby v rozsahu 10 % + DPH z vymáhanej pohľadávky a na úhradu účelne vynaložených nákladov;
		2. Dražobník má nárok na paušálnu odmenu vo výške ... EUR a na úhradu reálnych nákladov, v prípade ak Dražobník upustí od dražby na návrh Navrhovateľa dražby bez udania dôvodu alebo z nasledovných dôvodov:
* Dražobník upustí od dražby, pretože mu bude preukázané vykonateľným rozhodnutím súdu, že Navrhovateľ dražby nie je oprávnený navrhnúť vykonanie dražby (resp. rozhodnutie obdobného charakteru);
* Dražobník upustí od dražby, pretože bolo vykonateľným rozhodnutím súdu alebo príslušného orgánu štátnej správy zakázané s Predmetom dražby nakladať (resp. rozhodnutie obdobného charakteru);
* Dražobník upustí od dražby pretože na majetok vlastníka Predmetu dražby bude vyhlásený konkurz, schválená reštrukturalizácia alebo oddlženie v zmysle zákona č. 7/2005 Z.z. o konkurze a reštrukturalizácii;
* Dražobník upustí od Dražby, pretože na Predmet dražby bol so súhlasom Navrhovateľa dražby nariadený výkon rozhodnutia alebo exekučné konanie podľa osobitných predpisov;
	+ 1. V prípade, ak Predmet dražby nebude vydražený z dôvodu, že sa Dražby nezúčastní žiaden účastník, alebo, že žiaden z účastníkov dražby neurobí ani najnižšie podanie, alebo neurobí podanie ani po jeho znížení, má Dražobník nárok na úhradu reálne vynaložených nákladov.
		2. V prípade, že bude dražba zmarená vydražiteľom, použije sa dražobná zábezpeka na úhradu reálne vynaložených Nákladov a Odmeny podľa bodu 8.2. tohto článku. Ak sa koná opakovaná dražba, zúčtuje sa zostávajúca časť dražobnej zábezpeky zloženej vydražiteľom, ktorý spôsobil zmarenie dražby na úhradu reálne vynaložených Nákladov opakovanej dražby a Odmeny podľa bodu 8.2. tohto článku. V prípade, že dražobná zábezpeka nebola zložená alebo nepostačuje na úhradu reálne vynaložených Nákladov dražby alebo opakovanej dražby, je Dražobník oprávnený vymáhať si Náklady od vydražiteľa, ktorý zmaril dražbu alebo opakovanú dražbu, nie však od Navrhovateľa dražby.
		3. V prípade, že Dražobník upustí od dražby z dôvodov porušenia povinností Dražobníka podľa Zmluvy alebo zákona, nevzniká mu nárok na uhradenie Odmeny ani Nákladov zo strany Navrhovateľa dražby.

(f) Dražobníkovi vzniká nárok na uhradenie reálne vynaložených nákladov v prípade, že nedošlo k uskutočneniu dražby pretože povinný, záložca, nájomca alebo iná osoba, ktorá má Predmet dražby v držbe, odmietol poskytnúť súčinnosť pri obhliadke a ohodnotení Predmetu dražby súdnym znalcom a napriek možnosti použitia § 12 ods. 3 zákona č. 527/2002 Z.z. nebolo možné vyhotovenie znaleckého posudku potrebného pre dražbu.

8.4 Splatnosť a fakturácia

(a) Nárok na zaplatenie Odmeny a Nákladov vzniká Dražobníkovi dňom:

(i) úplného zaplatenia ceny dosiahnutej vydražením, ak sú Odmena a Náklady určené podľa bodu 8.2. tohto článku Zmluvy, pričom za deň zaplatenia sa považuje deň pripísania peňažných prostriedkov na Účet dražobníka;

(ii) splnenia podmienok podľa bodu 8.3 písm. (a), (b), (c), (e) a (f) tohto článku Zmluvy;

(iii) zmarenia dražby podľa bodu 8.3 písm. (d) tohto článku, v tomto prípade však nároky dražobníka vznikajú voči vydražiteľovi a nie voči Záložnému veriteľovi.

(b) V prípade úspešnej dražby a vzniku nároku na vyplatenie Odmeny a Nákladov podľa tejto zmluvy je Dražobník oprávnený priamo odpočítať si Náklady a Odmenu z ceny dosiahnutej vydražením alebo zo zaplatenej sumy, ktorou disponuje na Účte dražobníka alebo v pokladni. Dražobník je povinný predložiť Navrhovateľovi dražby vyúčtovanie nákladov dražby najneskôr do 15 pracovných dní odo dňa zaplatenia ceny dosiahnutej vydražením.

(c) Ak Záložný veriteľ namietne Dražobníkom predložené Náklady ako náklady, ktoré neboli vynaložené ako účelné a nevyhnutné alebo boli vynaložené v rozpore s touto zmluvou, zaväzuje sa Dražobník podať Záložnému veriteľovi vysvetlenie k sporným Nákladom najneskôr do piatich dní odo dňa vznesenia námietky.

## 8.5 Predpokladané náklady dražby.

* 1. S ohľadom na Predmet dražby predstavujú predpokladané Náklady dražby sumu vo výške 2 000,- Eur (slovom: dvetisíc eur) a pozostávajú z nasledovných položiek: vyhotovenie znaleckého posudku, inzercia, cestovné náhrady, poštovné náklady, notárske poplatky (v závislosti podľa toho, či bude dražba úspešná), náklady súvisiace s prenájmom miestnosti, kde bude dražba realizovaná, kolky.

##

## 9. POVINNOSTI DRAŽOBNÍKA

* + 1. Dražobník sa zaväzuje počas trvania Zmluvy dodržiavať záväzky a plniť povinnosti uvedené v Zmluve.
		2. Dražobník je povinný poskytovať Služby riadne a včas.
		3. Dražobník je povinný postupovať pri poskytovaní Služieb a v súvislosti s ním:
			1. s náležitou odbornou starostlivosťou a riadne a včas, najmä s cieľom predať Predmet dražby za reálnu cenu odpovedajúcu miestu, času a dobe v súvislosti s výkonom dražby a súvislosti s požiadavkami Záložného veriteľa;
			2. v súlade s relevantnými právnymi predpismi a dobrými mravmi;
			3. v súlade s predpismi alebo postupmi Záložného veriteľa, s ktorými ho Záložný veriteľ môže kedykoľvek písomne oboznámiť a zaviazať ho ich plnením podľa svojho vlastného uváženia;
			4. vždy tak, aby nepoškodil dobré obchodné meno Záložného veriteľa;
			5. vo výzvach podľa písm. (a) prílohy č. 1 (Služby) Zmluvy žiadať plnenie vždy na Účet záložného veriteľa;
		4. Dražobník je povinný ako účet, na ktorý budú účastníci Dražby skladať dražobné zábezpeky, a na ktorý má vydražiteľ zaplatiť Výťažok dražby, uvádzať vždy Účet Dražobníka.
		5. Dražobník je povinný vydať Záložnému veriteľovi na požiadanie bez zbytočného odkladu akúkoľvek Dokumentáciu bez ponechania si kópie a zdržať sa vymáhania akejkoľvek Pohľadávky určenej Záložným veriteľom alebo výkonu určitých činností súvisiacich s jej vymáhaním.
		6. Dražobník je povinný pre prípad zmeny alebo zmeny interpretácie právnych predpisov upravujúcich činnosť Záložného veriteľa uzavrieť dodatok ku Zmluve odôvodnene požadovaný Záložným veriteľom v Záložným veriteľom vyžadovanej forme tak, aby Záložný veriteľ mal zabezpečený súlad so všetkými právnymi a inými predpismi upravujúcimi jej činnosť.
		7. Dražobník je povinný písomne informovať Záložného veriteľa o porušení svojej povinnosti vyplývajúcej zo Zmluvy bez zbytočného odkladu po tom, čo sa dozvedel o porušení. Dražobník je zároveň povinný bez zbytočného odkladu informovať Záložného veriteľa o akejkoľvek skutočnosti, ktorá by mohla nepriaznivo ovplyvniť jeho schopnosť plniť svoje povinnosti podľa Zmluvy.
		8. Dražobník je povinný umožniť vykonanie auditu alebo iného preverenia systému a služby (vrátane prístupu do priestorov Dražobníka, prístupu k jeho informačným systémom, spisovej agende a ľudským zdrojom) Záložným veriteľom, jeho audítorom, Národnou bankou Slovenska alebo iným orgánom dohľadu nad činnosťou Záložného veriteľa a to vždy na požiadanie Záložného veriteľa a v čase požadovanom Záložným veriteľom, pokiaľ bude oznámený Dražobníkovi v primeranom časovom predstihu.
		9. Dražobník je povinný oznámiť Záložnému veriteľovi všetky okolnosti a skutočnosti, ktoré zistí pri činnosti pre Záložného veriteľa, a ktoré môžu mať vplyv na jej rozhodovanie o záležitostiach týkajúcich sa predmetu Zmluvy a to tak, aby mohli včas byť prijaté príslušné opatrenia.
		10. Dražobník je povinný na požiadanie Záložného veriteľa vyhotoviť kópie zo spisovej evidencie Dražby.
		11. Dražobník je povinný doručiť Záložnému veriteľovi zápisnicu o vykonaní dražby resp. notársku zápisnicu o vykonaní dražby a odovzdať Záložnému veriteľovi všetky Dokumenty, ktoré od neho prevzal na plnenie zmluvných povinností, a pri ktorých nemá archivačnú povinnosť v zmysle relevantných zákonov a to bezodkladne po skončení Dražby, najneskôr však do dňa odovzdania Predmetu dražby vydražiteľovi.
		12. Dražobník je povinný mať platne a účinne uzatvorenú poistnú zmluvu o poistení zodpovednosti za škodu, ktorá by mohla vzniknúť v súvislosti s činnosťou Dražobníka s minimálnou výškou poistného plnenia v zmysle Zákona o dobrovoľných dražbách počas trvania Zmluvy. Dražobník sa zaväzuje zvýšiť hodnotu poistného, ak je s ohľadom na hodnotu Predmetu dražby takéto zvýšenie nevyhnutné alebo bude zvýšenie požadovať Záložný veriteľ.
		13. Dražobník je povinný zdržať sa priameho alebo nepriameho využívania služieb tretej osoby inej ako zamestnanec Dražobníka v hlavnom pracovnom pomere alebo Licitátor a zdržať sa plnenia povinností podľa Zmluvy prostredníctvom osoby, s ktorou Záložný veriteľ písomne vylúčil spoluprácu (bez ohľadu na to, či by išlo o zamestnanca Dražobníka).
		14. Dražobník je povinný plniť všetky požiadavky právnych predpisov tak, aby sa mohol oboznamovať s bankovým tajomstvom pre účely a v rozsahu Zmluvy.
		15. Dražobník je povinný umožniť zástupcovi Záložného veriteľa účasť na Dražbe a odovzdať mu fotokópiu zoznamu osôb zúčastnených na Dražbe na jeho žiadosť.
		16. Dražobník sa zaväzuje zachovávať obchodné tajomstvo Záložného veriteľa súvisiace s plnením podľa Zmluvy, resp. informácií poskytnutých Záložným veriteľom alebo tretími osobami, a to aj po ukončení platnosti Zmluvy, pričom touto povinnosťou sú viazaní aj odborní, technickí alebo administratívni zamestnanci Dražobníka, ktorí sa budú podieľať na plnení Zmluvy. Uvedené ustanovenie sa netýka informácií, ktorých zverejnenie je v zmysle Zmluvy alebo právneho poriadku Slovenskej republiky nevyhnutné alebo obvyklé k výkonu Dražby.

#

# 10. Vyhlásenia a záruky Dražobníka

Dražobník vyhlasuje Záložnému veriteľovi a zaručuje sa mu, že:

* + 1. je právnickou osobou riadne a platne založenou a platne existujúcou podľa právnych predpisov Slovenskej republiky,
		2. je oprávnený organizovať dobrovoľné dražby podľa Zákona o dobrovoľných dražbách, a to na základe ... vydaným ... pod. č. ..., č. živnostenského registra: ..., zo dňa ... a získal všetky oprávnenia a povolenia potrebné na výkon činnosti podľa Zmluvy;
		3. podľa najlepšej vedomosti Dražobníka, po vykonaní všetkých náležitých zisťovaní, neexistuje žiadne Závažné porušenie;
		4. všetky údaje, ktoré Záložnému veriteľovi o sebe a svojej činnosti poskytol pred uzavretím Zmluvy sú správne a pravdivé;
		5. záujmy Záložného veriteľa sú mu známe v rozsahu, aby vždy vedel rozhodnúť aké konanie alebo zdržanie sa konania je v najlepšom záujme Záložného veriteľa;
		6. bude dohodnutú činnosť vykonávať s odbornou starostlivosťou a v súlade so Zmluvou a podľa pokynov Záložného veriteľa, ak nebudú v rozpore so Zákonom o dobrovoľných dražbách (o čom sa zaväzuje Záložného veriteľa bezodkladne informovať) a pri príprave a vykonávaní dražby sa bude vždy usilovať dosiahnuť čo najvyššiu cenu dosiahnutú vydražením;
		7. uzavrel s poisťovňou zmluvu o poistení svojej zodpovednosti za škodu, ktorá by mohla v súvislosti s jeho činnosťou Dražobníka vzniknúť, pričom výška poistného plnenia je 2 000 000,- EUR;
		8. nie je ovládaný Záložným veriteľom a nekoná so Záložným veriteľom v zhode;
		9. má potvrdenie Úradu pre ochranu osobných údajov o registrovaní informačného systému Dražobníka a spĺňa aj ostatné podmienky zákona č. 122/2013 Z. z. o ochrane osobných údajov v znení neskorších právnych predpisov;
		10. je technicky pripravený na spracovanie a organizovanie veľkého počtu dražieb pre Záložného veriteľa, má k dispozícii ostatné vybavenie potrebné k riadnemu vykonávaniu Služieb podľa tejto zmluvy.

#

# 11. Zodpovednosť za škody

* + 1. Dražobník uhradí Záložnému veriteľovi všetky škody a straty, ktoré mu vzniknú v dôsledku jeho porušenia Zmluvy alebo právneho predpisu s výnimkou škody, ktorej príčinou je Udalosť vyššej moci.
		2. Dražobník je povinný plniť ustanovenia Zmluvy a poskytovať Služby bez ohľadu na prípadnú existenciu akýchkoľvek okolností inak vylučujúcich zodpovednosť podľa ustanovenia § 374 Obchodného zákonníka č. 513/1991 Zb. v znení neskorších predpisov, s výnimkou Udalostí vyššej moci.
1. Dôverné informácie
	1. Každá Strana sa zaväzuje zachovávať mlčanlivosť o všetkých informáciách (vrátane skutočnosti, že Zmluva bola uzavretá a platí), ktoré jej boli poskytnuté alebo ktoré inak získala v súvislosti so Zmluvou a zabezpečiť, aby všetky osoby, ktoré budú vykonávať činnosti podľa Zmluvy (zamestnanci, externí pracovníci, ap.), boli zaviazaní zachovávaním mlčanlivosti v rovnakom rozsahu s výnimkou nasledujúcich prípadov:
		1. ak je poskytnutie informácie vyžadované od dotknutej Strany právnymi predpismi alebo orgánom dohľadu na činnosťou Strany;
		2. ak je informácia verejne dostupná z iného dôvodu ako je porušenie povinnosti mlčanlivosti dotknutou Stranou;
		3. ak je informácia poskytnutá odborným poradcom dotknutej Strany (vrátane právnych, účtovných, daňových a iných poradcov), ktorí sú buď viazaní všeobecnou profesionálnou povinnosťou mlčanlivosti alebo ak sa voči dotknutej Strane zaviazali povinnosťou mlčanlivosti;
		4. pre účely akéhokoľvek súdneho, rozhodcovského, správneho alebo iného konania, ktorého je dotknutá Strana účastníkom.
		5. ak je informácia poskytnutá s písomným súhlasom druhej Strany,
		6. ak je informácia poskytnutá ovládajúcej osobe dotknutej Strany alebo ovládanej osobe dotknutej Strany.
2. Trvanie a ZÁNIK ZMLUVY
	1. Trvanie Zmluvy
		1. Ak niektorá zo Strán odstúpi od Zmluvy v súlade s jej ustanoveniami ods. 13.2. tohto článku Zmluvy, platnosť Zmluvy skončí v ľubovoľný deň určený Stranou odstupujúcou od Zmluvy v písomnom oznámení o odstúpení, nie však skorší ako je deň doručenia oznámenia o odstúpení dotknutej Strane.
		2. Zmluva zanikne tiež v deň určený v písomnej dohode Záložného veriteľa a Dražobníka o zrušení Zmluvy.
	2. Odstúpenie od Zmluvy
		1. Dražobník je oprávnený odstúpiť od Zmluvy len v prípade, ak:
			1. bude prijaté rozhodnutie Záložného veriteľa o jeho zrušení s likvidáciou alebo bez likvidácie;
			2. dôjde k vyhláseniu konkurzu na majetok Záložného veriteľa.
		2. Záložný veriteľa je oprávnený odstúpiť od Zmluvy nasledovne:
			1. ak dôjde k Závažnému porušeniu;
			2. ak dôjde k Zmene kontroly Dražobníka;
			3. ak dôjde k zmene právnych predpisov, ktorá podľa odôvodneného názoru Záložného veriteľa podstatným nepriaznivým spôsobom ovplyvní spoluprácu Strán podľa Zmluvy alebo dosiahnutie účelu Zmluvy;
			4. ak nastane Udalosť vyššej moci, ktorá bráni Dražobníkovi v poskytovaní Služieb, ak poskytovanie Služieb nie je v plnom rozsahu obnovené najneskôr do 30 dní odo dňa vzniku Udalosti vyššej moci; alebo
			5. rozhodnutie Národnej banky Slovenska alebo iného orgánu dohľadu nad činnosťou Záložného veriteľa ukladajúce Záložnému veriteľovi ukončiť Zmluvu nadobudne právoplatnosť;
		3. Od Zmluvy možno odstúpiť jedine písomným oznámením o odstúpení od Zmluvy, ktoré obsahuje dôvod odstúpenia a opis skutočností, v ktorých oprávnená Strana vidí dôvod odstúpenia od Zmluvy, doručeným druhej Strane.
	3. Následky zániku Zmluvy
		1. Najneskôr ku dňu zániku Zmluvy je Dražobník povinný vydať a vrátiť Záložnému veriteľovi všetku Dokumentáciu ako aj všetky iné informácie, ktoré Dražobník ohľadom Pohľadávky získal, a to bez ponechania si kópie. Tým nie je dotknutá archivačná povinnosť.
3. Doručovanie
	* 1. Akékoľvek oznámenie alebo iná formálna korešpondencia podľa Zmluvy sa doručujú na adresy alebo faxové čísla uvedené v tomto článku alebo na iné adresy alebo faxové čísla, ktoré si Strany navzájom oznámia doručením na adresu v tomto článku.

|  |  |
| --- | --- |
| Záložný veriteľ | Dražobník: |
| Adresa: Cintorínska 21814 99 Bratislava | Adresa: * 1. .................................
	2. .................................
 |
| do rúk: JUDr. Juraj Straka | do rúk: ...................... |
| Email: juraj.straka@konsolidacna.sktel.: 02/57 289 455 | * 1. Email: ........................

tel.: ........................... |

* + 1. Písomnosti, ktorých spôsob doručenia je upravený v Zákone o dobrovoľných dražbách, sa doručujú do vlastných rúk a to doporučenou poštovou zásielkou alebo osobne pracovníkovi Strany, poverenému na preberanie zásielok oproti potvrdeniu o jej prevzatí.
		2. Akékoľvek oznámenia alebo iná formálna korešpondencia sa budú považovať za doručené:
			1. v deň doručenia zásielky, ak bola zásielka doručená; alebo
			2. v deň faxového prenosu, ak bola zásielka odoslaná do 15:00 hod. v ktorýkoľvek pracovný deň, v ostatných prípadoch v pracovný deň nasledujúci po dni odoslania, ak bola zásielka zaslaná faxom, ak takáto zásielka bola zároveň najneskôr nasledujúci pracovný deň po dni jej faxového prenosu odoslaná aj poštou ako doporučená.
		3. Zmenu adresy alebo kontaktných osôb pre doručovanie môže jedna Strana druhej oznámiť jednostranným písomným oznámením o zmene doručeným druhej Strane spôsobom uvedeným v písmene (b) tohto článku.
1. Spoločné a záverečné ustanovenia
	* 1. Strany sa dohodli, že ak by boli alebo sa stali niektoré z ustanovení Zmluvy neplatné resp. neaplikovateľné, nebude tým dotknutá ani obmedzená platnosť, účinnosť a vykonateľnosť ostatných ustanovení Zmluvy. Strany sa zaväzujú, že takto dotknuté ustanovenie zmluvy bude nahradené iným právne relevantným ustanovením resp. inou dohodou sledujúcou účel pôvodného ustanovenia.
		2. Po zrealizovaní dražby je ktorákoľvek zo Strán oprávnená poukázať na vzájomnú spoluprácu (referencie).
		3. Ustanovenia Zmluvy je možné meniť na základe písomnej dohody Strán.
		4. Zmluva sa riadi právnymi predpismi Slovenskej republiky.
		5. Bez toho, aby tým bolo dotknuté ktorékoľvek ustanovenie Zmluvy, Strany sa dohodli, že použitie akéhokoľvek ustanovenia ktoréhokoľvek právneho predpisu Slovenskej republiky, ktoré nie je kogentné, je výslovne vylúčené v rozsahu, v ktorom by jeho použitie mohlo meniť (čiastočne alebo úplne) význam alebo účel ktoréhokoľvek ustanovenia Zmluvy. Tým však nie sú dotknuté žiadne práva Záložného veriteľa ani povinnosti Dražobníka výslovne neupravené Zmluvou, ale existujúce podľa príslušných právnych predpisov.

**Dražobník**

**V ..., dňa ...**

*meno a priezvisko*

*funkcia*

**Navrhovateľ**

**V Bratislave, dňa ...**

**JUDr. Marián Janočko**

predseda predstavenstva

Slovenská konsolidačná, a.s.

**Mgr. Peter Egry**

podpredseda predstavenstva

Slovenská konsolidačná, a.s.

**ZOZNAM PRÍLOH**

Príloha č. 1: Služby

Príloha č. 2: Návrh na vykonanie dražby

Príloha č. 3: Elektronický výpis z Listu vlastníctva č. 5435

1.

Služby

* + 1. Zabezpečovanie ohodnotenia Predmetu dražby pre Záložného veriteľa v zmysle Zákona o dobrovoľných dražbách alebo prevzatie existujúcich znaleckých posudkov, ktoré môžu byť v zmysle Zákona použité pri dražbe od Záložného veriteľa. V prípade prevzatia posudku od Záložného veriteľa je Dražobník v prípade potreby oprávnený po predchádzajúcom písomnom súhlase Záložného veriteľa vyhotoviť nový znalecký posudok pre účely dražby.
		2. Zabezpečovanie listu vlastníctva na Predmet dražby pre účely vypracovania znaleckého posudku, zabezpečovanie listu vlastníctva na Predmet dražby ku dňu konania dražby. Vypracovanie a odoslanie oznámení o dražbe s obsahom uvedeným v § 17 ods. 1 Zákona o dobrovoľných dražbách.
		3. Zabezpečovanie obhliadok Predmetu dražby alebo opakovanej dražby v rámci dražobného konania v zmysle Zákona o dobrovoľných dražbách.
		4. Umiestnenie označenia na Predmete dražby podľa § 11 ods. 5 Zákona o dobrovoľných dražbách.
		5. Príprava inzertnej kampane, zabezpečenie spracovania informácií o Predmete dražby, informovanie vytypovaných investorov ako potenciálnych účastníkov dražby a distribúcia informačných materiálov pre dražbu v rozsahu potrebnom na naplnenie účelu dražby, ktorým je vydraženie Predmetu dražby a následná úhrada Pohľadávky Záložného veriteľa.
		6. Informovanie realitných kancelárií v regiónoch, v ktorých sa Predmety dražby nachádzajú, o dražbe a podmienkach konania dražby.
		7. Zabezpečenie organizácie konania dražby, najmä výber vhodného licitátora, miesta konania dražby, vytýčenie termínu dražby.
		8. Dražobník sa zaväzuje, že bez zbytočného odkladu na požiadanie Záložného veriteľa uloží v mene Záložného veriteľa v zmysle ustanovenia § 151ma ods. 5 zákona č. 40/1964 Zb. Občianskeho zákonníka do notárskej úschovy v prospech ostatných záložných veriteľov a záložcu prevyšujúcu peňažnú čiastku, na čo ho Záložný veriteľ týmto výslovne splnomocňuje. Notár odovzdá týmto záložným veriteľom príslušnú peňažnú čiastku na základe ich písomného vyhlásenia o pravosti, výške a splatnosti zabezpečovanej pohľadávky, pre ktorú požadujú vydanie a overenia statusu ďalšieho záložného veriteľa výpisom z registra záložných práv (NCRzp) alebo výpisom z osobitného registra.
		9. Poskytovanie akýchkoľvek informácií týkajúcich sa zverených dražieb Záložnému veriteľovi ad hoc, na požiadanie Záložného veriteľa.

**PRÍLOHA 2**

**NÁVRH NA VYKONANIE DRAŽBY**

**Dražobník:**

**XY** so sídlom ..., IČO: ..., zapísaná v obchodnom registri Okresného súdu ..., oddiel ..., vložka č. ...(ďalej len „Dražobník“);

V ..., dňa ...

**Navrhovateľ dražby:**

Slovenská konsolidačná, a.s., so sídlom: Cintorínska 21, 814 99 Bratislava, IČO: 35 776 005, zapísaná v obchodnom registri Okresného súdu Bratislava I, oddiel Sa, vložka č.: 2257/B (ďalej len „**Záložný veriteľ** alebo **„Navrhovateľ dražby**“);

1. Navrhovateľ dražby ako záložný veriteľ k predmetu dražby špecifikovanému v tomto Návrhu týmto v zmysle zákona č. 527/2002 Z.z. o dobrovoľných dražbách v znení neskorších predpisov navrhuje Dražobníkovi vykonanie dobrovoľnej dražby za podmienok uvedených nižšie.

**Predmetom Dražby sú nehnuteľnosti:**

**Vlastník predmetu dražby**

Vlastníkom predmetu dražby je AUTO V.A.S. spol. s r.o., Bratislavská 803/11, 926 01 Sereď, IČO: 31424376,

**Dlžník záložného veriteľa**

Dlžníkom Záložného veriteľa je AUTO V.A.S. spol. s r.o., Bratislavská 803/11, 926 01 Sereď, IČO: 31424376,

**Predmet dražby:**

|  |  |  |
| --- | --- | --- |
| **LV č.** | **Katastrálne územie** | **Obec** |
| 5435 | Dunajská Streda | Dunajská Streda |

Parcely registra „E" evidované na mape určeného operátu

|  |  |  |
| --- | --- | --- |
| **Parcelné číslo** | **Výmera v m2** | **Druh pozemku** |
| 1811 | 895 | Orná pôda |

spoluvlastnícky podiel 7/8

Navrhovateľ dražby žiada Dražobníka o predaj Predmetu Dražby tak „ako stojí a leží“.

1. **Vyhlásenie:**
2. Navrhovateľ vyhlasuje, že pohľadávku nadobudol nazáklade Zmluvy o postúpení daňových nedoplatkov č. 2/2016, zo dňa 30.11.2016 (ďalej len „Zmluva č. 2/2016“), uzavretej medzi Finančným riaditeľstvom Slovenskej republiky, Lazovná 63, 974 01 Banská Bystrica, IČO: 42 499 500, ako postupcom a Slovenskou konsolidačnou, a.s., Cintorínska 21, 814 99 Bratislava, IČO: 35 776 005, ako postupníkom. Podľa ustanovenia § 86 zákona č. 563/2009 Z.z. Daňového poriadku boli na SK, a.s. postúpené pohľadávky voči dlžníkovi, AUTO V.A.S. spol. s r.o.. Zmluva č. 2/2016 je zverejnená v CRZ pod č. Z1600332.

Navrhovateľ dražby vyhlasuje, že Predmet dražby je možné dražiť.

Navrhovateľ ďalej vyhlasuje, že pohľadávky, pre ktoré sa navrhuje výkon záložného práva predajom Predmetu na dražbe, sú pravé, splatné a v nasledovnej výške:

## Špecifikácia Pohľadávky

|  |  |
| --- | --- |
| Právny dôvod vzniku pohľadávky | Daň z príjmu právnických osôb so sídlom v tuzemsku  |
| Výška pohľadávky  | Istina: 49308,23 EUR |
| Sankcia: 0 EUR |
| Celková výškA POHĽADÁVok: 49308,23 EUR |

**Splatnosť pohľadávok**

|  |  |  |  |  |  |
| --- | --- | --- | --- | --- | --- |
| **Ex. titul (druh dane)** | **Evidenčné číslo dokladu** | **Dátum splatnosti daňovej pohľadávky** | **Výška daňového nedoplatku v €** |  **Istina v €** | **Sankcia v €** |
| Výkaz daňových nedoplatkov  | 103866024/2016 | 31.3.2009 | 49 308,23 | 49 308,23 | 0,00 |

**Práva a záväzky viaznuce na Predmete dražby:**

Ťarchy v poradí zápisu

* + 1. 



Pohľadávka SK, a.s. postúpená Finančným riaditeľstvom Slovenskej republiky, je na liste vlastníctva zabezpečená ako prvá v poradí, a preto sa v zmysle ust. § 151 ma ods. 3 Občianskeho zákonníka predmet dražby prevádza nezaťažený záložnými právami ostatných záložných veriteľov, ktorých záložné práva viaznu na Predmete dražby ako neskoršie v poradí a nasledujú po záložnom práve Záložného veriteľa.

Iné práva a záväzky viaznuce na Predmete Dražby, ktoré podstatným spôsobom ovplyvňujú jeho hodnotu

Záložný veriteľ nemá vedomosť o existencii iných práv zriadených k Predmetu Dražby.

**Dražobník**

**V ..., dňa ...**

*meno a priezvisko*

*funkcia*

**Navrhovateľ dražby**

**V Bratislave, dňa ...**

**Mgr. Peter Egry**

podpredseda predstavenstva

Slovenská konsolidačná, a.s.

**JUDr. Marián Janočko**

predseda predstavenstva

Slovenská konsolidačná, a.s.

**PRÍLOHA 3**